Sjef: Mynhardt Joubert | Vrouekeur
written by Vrouekeur Staff 03/02/2017
Mynhardt Joubert van die Paarl is pas aangewys as die Karusaf-ambassadeur, wat die gebruik van vleis met die plaas-tot-tafel beginsel ten doel het.
Mynhardt is 'n kosstilis, voormalige restaurateur en KWV wyn-ambassadeur. Karusaf, 'n boetiekslaghuis in Williston met integriteit-beginsels, fokus op natuurlike, hormoonvrye, vrywei-skaapvleis wat die Karoo Meat of Origin-teken dra. Die skape wat Karusaf verskaf, wei op natuurlike Karoobossies soos die silwerkaroo, skaapbossie, kapokbossie en ankerbos.
Hy was ook in 2013 saam met Tiaan Langenegger die wenner van Kokkedoor 2013.
Waarom is dit belangrik dat verbruikers weet waar hul vleis vandaan kom en meer natuurlike vleis eet?
Dit is verskriklik belangrik! Eerstens vir volhoubaarheid en tweedens omdat dit net soveel gesonder is.
Ek was van kleins af in die kombuis doenig met potte en panne – selfs toe ek nog in doeke was, was my grootste vreugde om mense se potte en panne uit hul kaste te pak. Dan ook het die feit dat ek van 'n Vrystaatste familie kom wat van eet en van onthaal hou, dinge natuurlik vergemaklik. Ek het geen formele opleiding ondergaan nie. Ek het by mentors en mense wat ek bewonder, leer kook, en só begin verstaan en leer hoe om goeie kos te maak.
Wat was die meer romantiese maal wat jy nog geniet het – vertel my daarvan?
Ek dink die mees romantiese ete wat ek nog geniet het, was 'n piekniek in 'n dig toe-gesneeude bos aan die buitewyke van Moskou.
Arancini -risottoballe wat gevul, gekrummel en dan in diepolie gebraai word, bedien met 'n parmesaansous.
Die kospersoonlikhede Peter Veldsman, Barbara Joubert en Abigail Donnely. Ek het maar net nog altyd 'n bewondering gehad vir hoe hulle kos benader en ek dink ons sal baie hê om oor te gesels.
Ek sal geregte uit my grootwordjare in die Vrystaat kook, soos skaapstertjies, afval en stampmielies – en dit alles met 'n kinkel.
Enige goeie, tuisgemaakte aftreksel, wat met baie liefde gemaak is – dit gee so 'n lekker basis aan 'n dis.
Kaas, kaas en nog kaas…
Seël die vleis vooraf met lekker botter en olyfolie – dit gee 'n lekker smaak, wat 'n goeie beginpunt is om van te werk.
Ek is mal oor chenin blanc, veral as die druiwe uit die Swartland kom en bietjie geoksideer is. Op die oomblik drink ek baie lekker aan KWV The Mentors Chenin Blanc 2012, 'n witwyn wat gemaak is om ouer te kan drink. Dis heerlik!
Ek het eenkeer 'n dag voor 'n groot ete omtrent 50 liter ertjiesop gemaak, en dit het oornag begin gis. Dit was chaos die volgende dag om weer sop vir 300 mense gemaak te kry.
Met watter drankies kook jy?
Ek geniet dit deesdae om met verouderde brandewyne kos te maak – byvoorbeeld lekker Franse uiesop wat met 'n skeut brandewyn warm gemaak word, of 'n filet geflambeé met brandewyn, en eendlewerpatee wat met 'n 15 jaar-oue brandewyn gaar gemaak is. Díe disse is onverbeterlik.
"Landelik", met 'n groot Mediterreense invloed en lekker "rustic." Ek is lief daarvoor om met vars, plaaslike produkte te kook wat in my onmiddellike omgewing beskikbaar is.
Die reuk van vars basiliekruid en sonwarm tamaties.
Krummelpap met botter en suiker.
'n Klein Victorinox-groentemessie en ´n suurlemoen-drukker van hout gemaak.
Haa! Definitief 'n gin en tonic!
Julia Child se Mastering the Art of French Cooking
My eerste restaurantvennoot, Anton Espost. Hy het altyd gesê, "Kook net goeie kos, uit jou hart uit en hulle (mense/klante) sal kom…". En hulle het.
Plaaslike "tuiskok" Errieda du Toit, Jamie Oliver, Ottolenghi en Rick Stein.
"Kos is oppie tafel!"
Mynhardt Joubert se Mediterreense lamslaai
Dis eenvoudig en vinnig om te berei. Bedien met jou gunstelingkase en 'n verkoelde glas KWV Classic Collection Shiraz. Genoeg vir 4.
400 g Karusaf-lamsmaalvleis
1 eetlepel fyngedrukte, geroosterde koljandersade
2 geel- en rooipepers
80 g ontpitte olywe
Meng die lamsmaalvleis, uie, koljander en pietersielie saam en rol in ewe groot frikkadelle.
Plaas op 'n bakplaat, bedruip met olyfolie en bak tot gaar – ongeveer 10 minute. Laat afkoel.
Plaas die pepers en tamaties op 'n roosterplaat, bedruip met olyfolie, sout en peper en bak vir 15 minute. Sit die pepers in 'n bak met kleefplastiek oor sodat dit sweet. Wanneer dit afgekoel het, verwyder die skil en sny.
Maak die slaai met al die bestanddele en vars basilieblare, en garneer met varsgerasperde parmesaankaas. Vir ekstra geur, druk 'n bietjie vars suurlemoensap daaroor. Bedien koud.